Συσχέτιση της παρουσίας κυαμοπερονιαίου συνδέσμου με το κυαμοειδές οστό. Μελέτη με Μαγνητική Τομογραφία
Creators: name: Σαράφης, Φίλιππος Κωνσταντίνου
Publisher: name: Aristotle University of Thessaloniki
Year: 2020
Subjects: κυαμοειδές οστό
κυαμοπερονιαίος σύνδεσμος
οπίσθια έξω γωνία του γόνατος
fabella
fabellofibular ligament
posterior lateral corner

description: Το κυαμοειδές οστό είναι ένα σησαμοειδές οστό, που βρίσκεται στην έκφυση του τένοντα της έξω κεφαλής του γαστροκνημίου μυός, στην οπίσθια επιφάνεια του έξω μηριαίου κονδύλου. Ο κυαμοπερονιαίος σύνδεσμος ανήκει στο σύμπλεγμα των συνδέσμων της οπίσθιας έξω γωνίας του γόνατος (posterolateral corner – PLC). Οι κακώσεις της οπίσθιας έξω γωνίας του γόνατος αν και όχι συχνές, είναι σημαντικές, λόγω της προκαλούμενης αστάθειας στην άρθρωση. Η διάγνωση, εκτός από την κλινική εξέταση, βασίζεται και στην απεικόνιση, μέσω της μαγνητικής τομογραφίας, η οποία βασίζεται σε λήψη εικόνων σε τρία επίπεδα (οβελιαίο, εγκάρσιο, στεφανιαίο). Σκοπός της μελέτης ήταν να ελεγχθεί απεικονιστικά το ποσοστό παρουσίας του κυαμοειδούς οστού και του κυαμοπερονιαίου συνδέσμου στον πληθυσμό και να διερευνηθεί πιθανή σχέση μεταξύ της παρουσίας του οστού και των διαστάσεων του συνδέσμου. Επίσης, να αναδειχθεί, αν υπάρχει, σύνδεση του κυαμοειδούς οστού με τον έξω μηνίσκο, μέσω συνδεσμικών ινών, που αποτελούν τμήματα του κυαμοπερονιαίου συνδέσμου. Στην παρούσα μελέτη, ανιχνεύθηκε κυαμοειδές οστό στο 31% των εξετασθέντων γονάτων. Δεν βρέθηκε στατιστικά σημαντική διαφορά που να σχετίζεται με το φύλο. Στο 88% των περιπτώσεων απεικονίσθηκε κυαμοπερονιαίος σύνδεσμος, χωρίς να φαίνεται να υπάρχει συσχέτιση μεταξύ των διαστάσεων του κυαμοειδούς και του πάχους του συνδέσμου. Στο 86% των περιπτώσεων συνυπάρχουν ο κυαμοπερονιαίος με τον τοξοειδή ιγνυακό σύνδεσμο, ενώ σταθερά απεικονίζονται ο εκφυτικός τένοντα του ιγνυακού μυός και ο περονοϊγνυακός σύνδεσμος. Τέλος, στο 68% των περιπτώσεων, στις οποίες υπήρχε κυαμοειδές οστό, απεικονίζονται δεσμίδες ινών συνδετικού ιστού, που ενώνουν το κυρίως σώμα του κυαμοπερονιαίου συνδέσμου με την οπίσθια έξω επιφάνεια του έξω μηνίσκου. Συμπερασματικά, δεν φαίνεται να υπάρχει συσχέτιση μεταξύ της παρουσίας κυαμοειδούς οστού με την παρουσία του κυαμοπερονιαίου συνδέσμου, καθώς και τις διαστάσεις του. Επίσης, υπάρχει σε στατιστικά σημαντικό ποσοστό του πληθυσμού σύνδεση του κυαμοειδούς οστού με τον έξω μηνίσκο, μέσω συνδεσμικών ινών που προέρχονται από τον κυαμοπερονιαίο σύνδεσμο. Η καλή γνώση της ανατομίας της οπίσθιας έξω γωνίας του γόνατος είναι απαραίτητη στην κλινική πράξη, λόγω της ιδιαιτερότητας των κακώσεων της ανατομικής αυτής περιοχής
description: The fabella is a sesamoid bone located in the tendon of the lateral head of the gastrocnemius muscle, behind the posterior surface of the lateral femoral condyle. The fabellofibular ligament (FFL) is a component of the posterolateral corner (PLC) of the knee. Injuries of posterolateral knee structures are uncommon, however they are functionally important as these structures play a major role in stabilization of the knee joint. Diagnosis is based on clinical examination, as well as Magnetic Resonance imaging, in three different planes (coronal, sagittal and axial). The aim of this study is to investigate the prevalence of the fabella and the fabellofibular ligament within regional population and discuss possible relationship between the presence of the fabella and the thickness of the ligament, as well as the connection of the fabellofibular ligament with the lateral meniscus. The prevalence and the thickness of the fabellofibular ligament is not dependent on presence of the fabella. There was depicted a bundle of collagen fibers, separating from the main fabellofibular ligament and inserted at the topmost corner of the lateral meniscus. A thorough understanding of the posterior lateral corner of the knee joint anatomy is of great importance, due to its anatomical complexity and the variability of its constituent parts